Oxíxeno líquido nun matraz.
Cando oxíxeno líquido desborda dun matraz sobre un imán intenso o oxíxeno queda suspendido momentaneamente entre os polos magnéticos debido ao seu paramagnetismo.
O **oxíxeno ou osíxeno líquido**, abreviado a miúdo como **LOX**, **LOx** ou **Lox**, é a forma líquida do oxíxeno molecular. Foi usado como oxidante no primeiro foguete propulsado por propelente líquido en 1926, inventado por Robert H. Goddard.

Propiedades físicas
-------------------

O oxíxeno líquido ten unha cor azul clara e é moi paramagnético: pode quedar suspendido entre os polos dun imán o suficientemente intenso. O oxíxeno líquido ten unha densidade de 1,141 kg/l, un pouco máis denso que a auga, e é crioxénico, cun punto de conxelación de 54,36 K (-182,96 °C) a unha presión de 1 bar. Ten unha taxa de expansión de 1:861 baixo unha presión de 1 atmosfera e 20 °C, polo que se usa nalgunhas aeronaves comerciais e militares como fonte transportable de oxíxeno respirable.

Dada a súa natureza crioxénica, o oxíxeno líquido pode debilitar os materias que toca. Tamén é un axente moi oxidante: a materia orgánica arde rápida e enerxeticamente en oxíxeno líquido. Ademais, materiais como o carbón, completamente submerxidos en LOX, poden detonar de maneira impredecible.

Usos
----

Comercialmente o oxíxeno líquido clasifícase como un gas industrial e úsase en multitude de aplicacións industriais e médicas. Obtense do oxíxeno que se atopa no aire mediante destilación fraccionada en plantas de separación crioxénica de aire.

### Propelente para foguetes

O oxíxeno líquido é o oxidante líquido crioxénico máis común para uso en foguetes espaciais, usado normalmente en combinación con hidróxeno líquido, queroseno ou metano.

O oxíxeno líquido foi usado no primeiro foguete propulsado por propelentes líquidos, así como nos mísiles V-2 alemás usados na segunda guerra mundial. Nos anos 1950, durante a Guerra fría tanto os Estados Unidos como a Unión Soviética usárono nos seus foguetes Atlas, Redstone e R-7. Posteriormente, nos anos 1960 e 1970, seguiuse usando nos foguetes Saturno V do programa Apollo e nos transbordadores espaciais, ata hoxe en día.

Notas
-----

1. ↑  "First liquid-fueled rocket". *HISTORY* (en inglés). Consultado o 2019-03-16.
2. ↑  Moore, John W.; Stanitski, Conrad L.; Jurs, Peter C. (21 de xaneiro de 2009). *Principles of Chemistry: The Molecular Science*. Cengage Learning. pp. 297–. ISBN 978-0-495-39079-4. Consultado o 3 de abril de 2011.
3. ↑  Cryogenic Safety. chemistry.ohio-state.edu.
4. ↑  Characteristics. Arquivado 2012-02-18 en Wayback Machine.. Lindecanada.com. Consultado o 22 de xullo de 2012.
5. ↑  "Liquid Oxygen Receipt, Handling, Storage and Disposal". USAF Training Film.
6. ↑  Belluscio, Alejandro G. (7 de marzo de 2014). "SpaceX advances drive for Mars rocket via Raptor power". *NASAspaceflight.com*. Consultado o 13 de marzo de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oxíxeno líquido*** |

### Outros artigos

* Foguete

|  |  |
| --- | --- |
| Control de autoridades | 
* Wd: Q618153
* EBID: ID
* JSTOR: liquid-oxygen
* MAG: 205965903

 |

|  |  |
| --- | --- |
| Identificadores | 
* CAS: 7782-44-7

 |